laion/Wikipedia-Exotic huggingface dataset:
Hartwall Arena

Hartwall Arena (soome keeles ka Helsinki-areena, Helsingin areena; rootsi Helsingforsarenan) on mitmeotstarbeline sisehall Helsingis. Hall sai nime suurima sponsori, joogitootja Hartwalli järgi. Hartwall Arenal toimus 2007. aasta Eurovisiooni lauluvõistlus. Selle hoone ehitamise idee esitas Harry Harkimo aastal 1994. Hall valmis 1997. aasta jäähoki maailmameistrivõistlusteks. Hoone on 153 meetrit pikk ja 123 meetrit lai. Jäähoki puhul on halli täismahutavus 13 464 inimest. Hall sobib erinevateks üritusteks. Spordiüritustel on mahutavus umbes 10 000, korvpalli puhul 14 000, kontsertidel umbes 12 000 ja amfiteatrina 3000–5000. Mitmekorruselisse autoparklasse mahub 1421 autot. Kontserdid: Paul McCartney, The Beach Boys, Aerosmith, Guns N' Roses, Luciano Pavarotti, Shania Twain, Eric Clapton, No Doubt, KISS, Spice Girls, Bob Dylan, Neil Young, Cher, Elton John, Bryan Adams, David Bowie, Bon Jovi, The Eagles, AC/DC, Robbie Williams, Rammstein, Nightwish, Iron Maiden, John Fogerty, R.E.M., Judas Priest, Black Sabbath, Rush, Lenny Kravitz, Backstreet Boys, Phil Collins, Anastacia, Ricky Martin, Depeche Mode, 50 Cent, P.Diddy, Snoop Dogg, Shakira, Il Divo, Evanescence, Genesis, George Michael, Jean Michel Jarre, The Who, The Pussycat Dolls, Ozzy Osbourne, Gwen Stefani, Rihanna, Lady Gaga, Whitney Houston, Celine Dion ja Kylie Minogue Sport: jäähoki maailmameistrivõistlused, iluuisutamise maailmameistrivõistlused, 2002. aasta meeste saalihoki maailmameistrivõistlused, jäähoki maailmaturniir, NHL Challenge, Monster Jam Teatri- ja muud etendused: Riverdance, "Jeesus Kristus superstaar", "Chess", "Cats", "Hüljatud", Saturday Night Fever, David Copperfield, "Mamma Mia!", 2007. aasta Eurovisiooni lauluvõistlus Nokia Arena
Trinidad (täpsustus)

Trinidad tähendab hispaania keeles kolmainsust. Trindad on mitme koha nimi: Trinidad, saar Kariibi meres. Trinidad (ametlikult La Santísima Trinidad), linn Boliivias, El Beni departemangu keskus Trinidad, linn Kuubal Trinidad, linn USA-s Californias Trindade ja Martim Vaz, Brasiiliale kuuluv arhipelaag Atlandi ookeani lõunaosas.
Elektromagnetism

Elektromagnetism on füüsika haru, mis uurib elektri- ja magnetnähtusi ja nendevahelisi seoseid. Elektromagnetiline vastastikmõju on üks neljast fundamentaalsest vastastikmõjust. Esialgu peeti elektrit ja magnetismi eri nähtusteks. Niisugune käsitlus muutus pärast seda, kui James Clerk Maxwell avaldas 1873 "Uurimuse elektrist ja magnetismist". See teos pani aluse klassikalisele elektromagnetismile. Selle uurimuse kohaselt põhjustab positiivsete ja negatiivsete laengute omavahelisi mõjusid üks ja sama jõud. Maxwelli uurimusel on neli peamist järeldust, mis kõik on katseliselt hästi tõendatud: Elektrilaengud tõmbuvad üksteise suunas või tõukuvad üksteisest jõuga, mis on pöördvõrdeline nendevahelise kauguse ruuduga. Erinimelised laengud tõmbuvad ja samanimelised tõukuvad. Magnetpoolused tõmbuvad üksteisega või tõukuvad üksteisest samal moel kui laengud ning nad esinevad alati paaris: igale magnetilisele põhjapoolusele vastab lõunapoolus ja vastupidi. Juhtmes olev elektrivool loob enda ümber magnetvälja. Selle suund (päripäeva või vastupäeva) sõltub voolusuunast juhtmes. Vooluringis tekib elektrivool, kui see liigub magnetvälja suhtes või kui magnet liigub vooluringi suhtes. Selle suund sõltub vooluringi ja magneti omavahelise liikumise suunast. Maxwelli võrrandite kohaselt kutsub muutuv magnetväli esile muutuva elektrivälja. Muutuv elektriväli omakorda tekitab muutuva magnetvälja. Elektri- ja magnetvälja vastastikmõju tulemuseks on ruumis valguse kiirusega leviv elektromagnetlaine. Elektrilaengute liikumisest (elektrivoolust) põhjustatud magnetvälja võib seletada laengutevaheliste elektrostaatiliste jõudude mõjuga. Laetud elementaarosakesed, millel on sisemine impulsimoment ehk spinn, omavad ka magnetmomenti, millele tugineb ferromagnetism. Elektromagnetismi teoreetilised järeldused viisid erirelatiivsusteooria väljatöötamiseni Albert Einsteini poolt 1905. aastal. Relatiivsusteooria näitab selgesti, et kui magnetväli hakkab liikuma, siis muundub ta väljaks, mille elektriline komponent erineb nullist, ja vastupidi: kui elektriväli hakkab liikuma, siis muundub ta väljaks, mille magnetiline komponent erineb nullist. Sellepärast kasutataksegi mõistet "elektrimagnetväli". Elektromagnetismis kasutatakse järgmisi mõõtühikuid: elektrilaengu mõõtühik kulon, induktiivsuse mõõtühik henri, juhtivuse mõõtühik siimens, magnetilise induktsiooni mõõtühik tesla, magnetvoo mõõtühik veeber, mahtuvuse mõõtühik farad, pinge mõõtühik volt, takistuse mõõtühik oom, voolutugevuse mõõtühik amper ja võimsuse mõõtühik vatt. Kõik need mõõtühikud on nime saanud teadlaste järgi. 1820 – Ørstedi katse 1820 – Biot'-Savarti seadus 1823 – Ampère'i jõud 1826 – Ampère'i seadus 1831 – Faraday seadus 1833 – Lenzi reegel 1865 – Maxwelli võrrandid 1895 – Lorentzi jõud Elektromagnetiline kiirgus Elektromagnetim Kalev Tarkpea, Henn Voolaid. Elektromagnetism (e-õpik)
Cochabamba departemang

Cochabamba departemang on Boliivia 1. järgu haldusüksus. Asub riigi keskosas. Departemangu lääne- ja keskosa jäävad Altiplano platoole, idaosa katavad vihmametsad. Departemangu majanduses on tähtsal kohal maisi- ja nisukasvatus. 2001. aasta rahvaloenduse andmeil oli departemangu rahvaarv 1 455 711. 74,36% üle 15-aastastest luges end indiaanlaseks. 81,52% oskas hispaania keelt. Halduslikult jaguneb 16 provintsiks: Arani provints Arque provints Ayopaya provints Capinota provints Carrasco provints Cercado provints Chapare provints Esteban Arce provints Germán Jordán provints Mizque provints Narciso Campero provints Punata provints Quillacollo provints Bolívari provints Tapacarí provints Tiraque provints
Abdi İpekçi Arena

Abdi İpekçi Arena (varem tuntud kui Abdi İpekçi Spordikompleks) oli mitmeotstarbeline sisehall, mis asus Zeytinburnu linnaosas İstanbulis, Türgis. Hall suleti 2017. aastal ning lammutati 2018. aastaks. Selle asemele kerkib uus korvpalli treening- ja võistluskeskus. Sisehall avati 1986. aastal ning nimetati kuulsa türgi ajakirjaniku Abdi İpekçi järgi. Halli publikumahutavus oli 11 500 inimest. Seal toimussid paljud rahvuslikud ja rahvusvahelised spordiüritused korvpallis, võrkpallis, maadluses ja tõstmises. Ka on toimunud seal kontserte ning kongresse. Mõned suuremad üritused, mis on toimunud Abdi İpekçi Arenal: 1992 Euroliiga 1996 FIBA EuroStars 1997 Spice Girls-i tuur "Girl Power! Live in Istanbul" 2001 Korvpalli Euroopa meistrivõistluste finaal 2004 Eurovisiooni lauluvõistlus 2009 Ujumise lühiraja Euroopa meistrivõistlused
Skonto Hall

Skonto Hall (läti Skonto Arēna) on spordihall Riias, Lätis. Peamiselt toimuvad seal jäähoki ja korvpalli võistlused. Skonto Hall mahutab 6500 pealtvaatajat ning halli renoveeriti 2006. aastal, et seal saaks korraldada 2006. aasta meeste jäähoki maailmameistrivõistlusi. Hallis korraldati ka 2003. aasta Eurovisiooni lauluvõistlust.
Kim Yŏng-il

Mitte segi ajada Kim Jong-il'iga Kim Yŏng-il (korea keeles 김영일; sündinud 2. mail 1944) oli Põhja-Korea peaminister (ministrite nõukogu esimees) 11. aprillist 2007 kuni 7. juunini 2010.
Ami Aspelund

Ami Aspelund (sündinud Anne-Marie Aspelund; 17. septembril 1953 Vaasas) on soome laulja. Ta esindas lauluga "Fantasiaa" Soomet 1983. aasta Eurovisiooni lauluvõistlusel. Laul sai 41 punktiga 11. koha. Tema õde Monica Aspelund on samuti laulja. Ami (1974) Credo – minä uskon (1975) Karibu (1975) Yön jälkeen (1976) Cascade (1976) Fågel blå (1978) Sinilintu (1978) Tänään huipulla (1982) Fantasy dream (1983) Framtidens skugga (1983) Fenor och vingar (1986) Rio Herne (1994) Sylvian paluu (1997) Sylvias återkomst (1996) Tänään huipulla (2000) Ami Live! (2005) Pärlor (2005) På resa! (2008) Ami Aspelundi koduleht
Andamanid

Andamanid on Andamani saarte põliselanikud. Andamanid jaotuvad neljaks negriidsesse rassi kuuluvaks hõimuks: suurandamanid, onged, džarauad ja sentinelid. Andamanide pildistamine on keelatud. Sentinelid on tuhandeid aastaid elanud Põhja-Sentineli saarel. Enamus neist tegeleb põlluharimise ja küttkorilusega. Sentinelid on paikse eluviisiga ja nad ei salli võõraid. Nende kommete hulka kuulub tava saarel olevad võõrad tappa ning matusel surnukeha lõigata ja põletada. India on keelanud sentinelidega suhelda. Krister Kivi (26. juuli 2017). "Paradiis - inimsööjate viimane kants". Eesti Ekspress. Ekspress Meedia AS. Originaali arhiivikoopia seisuga 26. juuli 2017. The Andaman Association (inglise keeles)
Lulu

Lulu Kennedy-Cairns (sündinud Marie McDonald McLaughlin Lawrie; 3. novembril 1948 Lennoxtownis Šotimaal) on Šotimaa poplaulja. Ta võitis 1969. aasta Eurovisiooni lauluvõistlusel esikoha lauluga "Boom Bang-a-Bang". Ta on ka James Bondi filmi "Mees kuldse relvaga" ("The Man with the Golden Gun"; 1974) tunnuslaulu esitaja. Lulu koduleht inglise keeles
Tommy Körberg

Tommy Körberg (sündinud 4. juulil 1948 Norsjös) on rootsi laulja ja näitleja. Ta esindas Rootsit lauluga "Judy, min vän" 1969. aasta Eurovisiooni lauluvõistlusel, kus sai kaheksanda koha, ja lauluga "Stad i ljus" 1988. aasta Eurovisiooni lauluvõistlusel, kus tal oli probleem häälega[viide?] ning laul tuli 12. kohale. Tommy Körbergi poeg Anton Körberg (sünd 1977) on saatejuht ja filminäitleja. Tommy Körbergi koduleht
Margit Margusson

Margit Margusson (sündinud 17. august 1983) on endine eesti poplaulja, kes laulis ansamblis Push Up[viide?]. Praegu elab ta Londonis[viide?] ja töötab ettevõttes, mille tegevusvaldkonnad on finantsjuhtimine ning ärikonsultatsioon[viide?]. Eesti Popmuusika Aastaauhinnad 1999 – aasta debüütalbum – Push Up "Geisha"[viide?]
Jug

Jug (vene keeles Юг) on jõgi Euroopas Venemaa põhjaosas. Ühineb Veliki Ustjugi lähedal Suhhona jõega. Nende kahe jõe ühinemisest saab alguse Dvina jõgi. Algab Põhja-Uuralist. Ülemjooksul voolab kitsas orus, alamjooksul lookleb laias orus. Jõe pikkus on 574 km, valgla pindala on 35 600 km². Jõe ääres asuvad Nikolsk ja Veliki Ustjug. "Поиск по данным государственного водного реестра". Vaadatud 28. oktoobril 2023.  Jug – pildid, videod ja helifailid Wikimedia Commonsis
Santa Cruzi departemang

Santa Cruzi departemang on Boliivia 1. järgu haldusüksus. Asub riigi idaosas. Halduslikult jaguneb 15 provintsiks: Andrés Ibáñeze provints Ángel Sandovali provints Chiquitosi provints Cordillera provints Florida provints Germán Buschi provints Guarayosi provints Ichilo provints Ignacio Warnesi provints José Miguel de Velasco provints Manuel María Caballero provints Ñuflo de Cháveze provints Obispo Santistevani provints Sara provints Vallegrande provints
Kolga Kool

Kolga Kool (varem Kolga Keskkool) on üldhariduskool Kolga alevikus Kuusalu vallas Harjumaal. 1864. aastal loodi Kolga vallakool, mille jaoks mõis loovutas Vaadisepa talu Uuri külas, mis asus 3 km kaugusel Kolgast. Koolimaja õnnistati mihklipäeval, 29. septembril 1864. Mõni aasta hiljem kolis kool Luuba talusse. Esimeseks koolmeistriks oli Juhan Tuts. 1877. aastal ehitati uus koolihoone. 1899. aastal Uuri vallakool likvideeriti ja selle asemele loodi Kolga kaheklassiline ministeeriumikool, mille esimeseks juhatajaks oli Anton Kärk. 25. oktoobril 1899 sai õnnistuse uus koolimaja. Kooli nimetust on mitu korda muudetud: algul oli see algkool, seejärel etapiliselt 6-, 7-, 8-klassiline algkool, 1984. aastal nimetati kool põhikooliks ning 1991. aastal Kolga Keskkooliks. Hoone, kus kool tänapäeval töötab, avati aastal 1986. Kolga Keskkool pälvis Avatud Eesti Fondi 2009. aasta Koosmeele auhinna, millega tunnustati kooliõpilaste tegevust 2008. aastal Venemaa pommirünnakutes kannatanud Gruusia sõpruskooli toetamisel. Kolga Keskkool paikneb Kuusalu vallas Kolga alevikus, Kuusalu ja Loksa vahel. Jakob Kalle, riigivolikogu liige Gustav Vilbaste, looduskaitse inspektor Joosep Prümmel, maarahva ajaleht Maa Hääl toimetaja Ludvig Parkas, pangandustegelane "Uuri kool" 75-aastane. Pidupäev Kolga algkooli pika elutee tähistamiseks., Maa Hääl : maarahva ajaleht, nr. 148, 28 detsember 1939 lk. 6 Kooli koduleht 2009. aasta Koosmeele auhinna saab Kolga Keskkool, Avatud Eesti Fond
Utajärvi vald

Utajärvi on vald Soomes Ida-Soome läänis Põhja-Pohjanmaa maakonnas. Lisaks Utajärvi kirikukülale on vallas järgmised külad: Ahmas, Alakylä, Ala-Naama, Ala-Niska, Autio, Juorkuna, Järvikylä, Kangaskylä, Kemilä, Kivijärvi, Kormunkylä, Marttisjärvi, Murronkylä, Naamankylä, Niska, Ojakylä, Potku, Sanginkylä, Sipolankylä, Sotka (Sotkankylä), Särkijärvi, Tervolankylä, Utanen, Ylisuvanto, Yli-Utos. Vallast voolavad läbi Oulu jõgi ja Kiiminki jõgi. Valda läbib Oulu–Kontiomäki raudtee. Utajärvil asub 1762. aastal ehitatud puukirik. Population growth biggest in nearly 70 years Valla koduleht
Vieki

Vieki on küla Soomes Põhja-Karjala maakonnas Lieksa linnas. Elanikke on umbes 1000. Vieki kirik Vieki kauplus
Rääkkylä vald

Rääkkylä on vald Soomes Põhja-Karjala maakonnas. Vald asutati 1874. aastal. Haapasalmi, Hernevaara, Hypönniemi, Jaama, Kiesvaara, Rääkkylä (kirikuküla), Nieminen, Oravilahti, Piimälahti, Pötsönlahti, Rasisalo, Rasivaara, Salokylä, Sangenlahti, Sintsi, Siurlahti, Täitimänniemi, Venturi, Varpasalo. Endised külad: Heinonniemi Population growth biggest in nearly 70 years
Eno vald

Eno on endine vald Soomes Ida-Soome läänis Põhja-Karjala maakonnas. 1. jaanuaril 2009 liitus Eno vald Joensuu linnaga. Kaupunkien ja kuntien lukumäärät ja väestötiedot, vaadatud 15.02.2019.
Than Shwe

Than Shwe (sündinud 2. veebruaril 1933 Myanmaris Kyaukses) on Myanmari sõjaväelane ja poliitik. Ta oli Myanmari riigipea 23. aprillist 1992 kuni 30. märtsini 2011. Than Shwe alustas tööelu Birma postiteenistuses. 20-aastaselt astus ta sõjaväeteenistusse. Seal teenis ta mitu aastat psühholoogilise sõja osakonnas, võideldes kareeni mässajate vastu. 1960 sai ta kapteni auastme. Pärast sõjaväelist riigipööret 1962, mis kukutas peaminister U Nu, jätkus Than Shwe tõus ametiredelil. Ta sai 1972 kolonelleitnandiks, 1978 koloneliks, 1983 Edela sõjaväeringkonna komandöriks, 1985 kindralstaabi ülema abiks, brigaadikindraliks ja kaitseministri asetäitjaks ning 1986 kindralmajoriks. Ta sai ka valitseva partei kesktäitevkomitee liikmeks. Kui 1988. aasta veriste protestidemonstratsioonide järel loodi Riiklik Seaduslikkuse ja Korra Taastamise Nõukogu, määrati Than Shwe selle 21 liikme hulka. Temast sai tollase riigijuhi kindral Saw Maungi parem käsi. 23. aprillil 1992 astus Saw Maung ootamatult tagasi, viidates tervislikele põhjustele, ja Than Shwe sai tema asemel tolle nõukogu esimeheks, riigipeaks, kaitsesekretäriks ja relvajõudude ülemjuhatajaks. Algul paistis, et Than Shwe on oma eelkäijast liberaalsem, sest ta vabastas poliitvange ning hakkas lõdvendama kitsendusi demokraatia eestvõitlejale Aung San Suu Kyile, kes oli pärast 1990. aasta tühistatud valimise pandud koduaresti. Ta nimetas Birma ümber Myanmariks ning käskis 1993. aastal kirjutada uue põhiseaduse. Than Shwe lõdvendas pisut riigi kontrolli majanduse üle ning toetas häälekalt Myanmari osalemist ASEAN-is. Samuti korraldas ta suure korruptsioonivastase rünnaku, mille tulemusena 1997. aastal pidid lahkuma mitmed ministrid. Kuigi teda on sageli peetud kriitikat mittetaluvaks, lubas ta esimest korda üle paljude aastate külastada Myanmari Punase Risti Rahvusvahelisel Komiteel ja organisatsioonil Amnesty International.
Vihti vald

Vihti (rootsi Vichtis) on vald Soomes Lääne-Uusimaal Uusimaa maakonnas. Vallas elas 2021. aasta seisuga 29 380 inimest ja selle pindala on 567,06 km², millest 45,04 km² on veekogud. Vihti asub Helsingist Turu suunas umbes 45 kilomeetri kaugusel, mööda Turu kiirteed. Vihti on osa Helsingi suurlinnapiirkonnast. Vihti naabervallad on põhjast päripäeva Karkkila, Loppi, Hyvinkää, Nurmijärvi, Espoo, Kirkkonummi, Siuntio ja Lohja. Varasemad naabervallad on Pyhäjärvi, mis liideti Karkkilaga 1969. aastal, Hyvinkää maapiirkond, mis liideti 1969. aastal Hyvinkää linnaga, Lohja vald, mis liideti Lohja linnaga 1997. aastal, ning Nummi ja Pusula, mis ühendati Nummi-Pusulaks 1981. aastal ja mis omakorda liideti 2013. aastal Lohja vallaga. Suuremad asulad on Nummela, Vihti kirikuküla, Ojakkala ja Otalampi. Sõprusvald Eestis oli Palupera vald. Area of Finland's municipalities 2023-01-01 Population growth biggest in nearly 70 years http://www.vihti.fi/
Kirkkonummi vald

Kirkkonummi on vald Soomes Uusimaa maakonnas. Asub Espoost läänes. Naabervallad on Espoo, Vihti vald, Siuntio vald ja Inkoo. Kirkkonummi vald moodustati 1330. aastal. Suuremad asulad: Kirkkonummi (13 262 elanikku) Masala-Jorvas (5854 elanikku) Pikkalanlahti (1975 elanikku) Upinniemi (643 elanikku) Veikkola (4400 elanikku) Eestinkylä Population growth biggest in nearly 70 years  Kirkkonummi vald – pildid, videod ja helifailid Wikimedia Commonsis
Ann-Christine Nyström

Ann-Christine Nyström (26. juulil 1944 Helsingi – 2022) oli soome laulja. Ta esindas lauluga "Playboy" Soomet 1966. aasta Eurovisiooni lauluvõistlusel. Laul pälvis 7 punktiga 12. koha. Diskograafia (soome keeles)
Üksinda kodus

"Üksinda kodus" (inglise "Home Alone"; stiliseeritult "HOME ALONE") on 1990. aastal valminud USA komöödiafilm. Filmi stsenarist ja produtsent on John Hughes, lavastaja Chris Columbus. Filmi peaosas on Macaulay Culkin Kevin McCallisterina. Kevin McCallister on kaheksa-aastane poiss, kes jääb eksikombel üksi koju, kui tema pere lendab jõulupuhkuseks Pariisi. Esialgu naudib Kevin üksi kodust olemist, kuid peagi tuleb tal astuda võitlusse kahe murdvarga Harry (Joe Pesci) ja Marviga (Daniel Stern). Culkin pälvis rolli eest muusika- või komöödiafilmi parima meespeaosatäitja Kuldgloobuse nominatsiooni. Film on üks kõigi aegade enim piletitulu teeninud komöödiafilme ja on sellega kuulunud ka Guinnessi rekordite raamatusse. Film esitati kahele Oscarile parima muusika ja parima filmilaulu kategoorias. Põhiosa filmi tegevusest leidis aset Chicago äärelinnas Winnetkas aadressil 671 Lincoln Avenue asuvas majas, kuigi filmis asus see maja Lincoln Boulevardil. Filmi muusika autor on John Williams. Filmi muusikas esineb mitu tuntud jõululaulu, näiteks "O Holy Night" ja "Carol of the Bells". Filmi tunnusmeloodia on "Somewhere in My Memory". Filmi ametlik embleem on tehtud Edvard Munchi kuulsa teose "Karje" ainetel. 1992. aastal valmis filmi järg "Üksinda kodus 2". Macaulay Culkin – Kevin McCallister Joe Pesci – Harry Daniel Stern – Marv Catherine O'Hara – Kate McCallister, Kevini ema Roberts Blossom – Kevini naaber Marley John Heard – Peter McCallister, Kevini isa Devin Ratray – Buzz Mike Maronna – Jeff, Kevini vend Hillary Wolf – Megan, Kevini õde Angela Goethals – Linnie, Kevini õde Gerry Bamman – onu Frank Terrie Snell – tädi Leslie Jedidiah Cohen – Rod, Kevini nõbu Senta Moses – Tracy, Kevini nõbu Daiana Campeanu – Sondra Kieran Culkin – Fuller Anna Slotky – Brooke Kristin Minter – Heather John Candy – Gus Polinski, "Kesk-Lääne polkakuningas" Ralph Foody – Johnny, tegelane gängsterifilmist Larry Hankin – politseiametnik perekriisi osas Ken Hudson Campbell – jõuluvanaks riietunud mees Tracy J. Connor – Sally, kassiir Dan Charles Zukoski – pitsamees Billie Bird – naine lennujaamas Bill Erwin – mees lennujaamas "Üksinda kodus 2" (1992) "Üksinda kodus 3" (1997) "Üksinda kodus 4" (2002) ''Üksinda kodus 5'' (2012) "Home Alone (1990)". Box Office Mojo. Vaadatud 8.12.2016 "Home Alone Again: Back to Winnetka". moviepilot.com. Vaadatud 8.12.2016 Üksinda kodus andmekogus IMDb (inglise)
Üksinda kodus 2

"Üksinda kodus 2: Kadunud New Yorgis" (inglise "Home Alone 2: Lost in New York") on 1992. aastal valminud komöödiafilm. See on teine "Üksinda kodus" film. Ühes osas osales ka Donald Trump, kes mängis oma hotellis iseennast. "Üksinda kodus" (1990. aasta film) Rookery Building (Duncani Lelulaegas) http://publik.delfi.ee/news/puhadelood/meenuta-filmis-uksinda-kodus-2-loi-kaasa-ka-usa-vastvalitud-president-donald-trump?id=76342367 Üksinda kodus 2 andmekogus IMDb (inglise) Üksinda kodus 2 andmekogus Filmiveeb
Tõnis Sahk

Tõnis Sahk (sündinud 1. juunil 1983) on endine eesti kaugushüppaja. Ta tegeleb ka maalikunstiga. Sahki isiklik rekord on 7,99, mille ta hüppas 3. juunil 2008 Tallinnas. Tema treener oli Andrei Nazarov. Tõnis Sahk võitis 7.99-ga http://www.ohtuleht.ee/318439 Tõnis Sahk Rahvusvahelise Kergejõustikuliidu kodulehel (inglise) Tõnis Sahk: romantistlik kaugushüppaja, kes ei usu Darwinit
Xhafer Ypi

Xhafer (Djafer, Djeferr) Bej Ypi [dž’aafer üüpi] (1880 Starje (Kosteha prefektuur) – detsember 1940) oli Albaania poliitik. Ta kuulus Bektashi islamiordusse. Ypi vanemad olid Asilan (maaomanik) ja Zavalani. Ta sai hariduse Konstantinoopoli ülikoolis. Oli 1920–1921 sise- ja justiitsminister, samuti haridusminister. Rahvapartei juhina moodustas Ypi detsembri lõpus 1921 valitsuse, kus välisminister oli Fan Noli ja siseminister Ahmed Zogu. Kuni 4. detsembrini 1922 oli Ypi Albaania peaminister, 1922 pärast Noli tagasiastumist ka välisministri kohusetäitja. Detsembrist 1922 31. jaanuarini 1925 kuulus Ypi Ülemnõukogusse (kollegiaalne riigipea, formaalselt Wilhelm zu Wiedi nimel). Juunis 1924 põgenes ta Albaaniast Fan Noli mässu tõttu, kuid jäi formaalselt ametisse. Zogi Kuningriigi ajal oli Ypi Kuningliku Kohtu üleminspektor. Kui algas Itaalia okupatsioon, tervitas Ypi itaallasi, kes olid Albaania "vabastanud verise Zogu rängast orjusest". Pärast kuningas Zogi põgenemist oli Ypi 9. aprillist 12. aprillini Ajutise Administratiivkomitee esimees (ja sellena ka riigipea kohusetäitja) ning justiitsvolinik. 12. aprillist kuni 1940. aastani oli Ypi Shefqet Verlaci valitsuses justiitsminister. Ypi hukkus lennukipommi plahvatuse tagajärjel.
Andamani saared

Andamanid ehk Andamani saared on saarestik Bengali lahe ja Andamani mere vahel. Pindala 6408 km². Saared on künklikud, suurim kõrgus 737 meetrit. Kuuluvad Indiale. 2011. aasta seisuga elas saartel 343 125 inimest. Koos lõunas asuvate Nicobari saarte ja veel mõnede väiksemate saarerühmadega moodustavad nad India liiduala, mida tuntakse kui Andamanid ja Nicobarid. Andamanide saartele sisenemiseks on vaja eriluba, kuna see kuulub India keelutsooni. Saare peamaantee on Andaman Trunk Road. India ülemkohus on alates 2002. aastast nõudnud peamaantee sulgemist, et vähendada kontakte saare põlisasukatest džaraude ja sisserännanute vahel. Itaalia maailmarändur Marco Polo nimetas nende saarte elanikke koerakoonlasteks, kuna tema arvates olid sealsetel meestel hirmutavad silmad, välkuvad hambad, hiiglaslikud labajalad ja sama pikad kui õlalaius. Ta hoiatas, et saare elanikud söövad kõiki elusalt kätte saanuid. Põhja-Sentinel Krister Kivi (26. juuli 2017). "Paradiis – inimsööjate viimane kants". Eesti Ekspress. Ekspress Meedia AS. Originaali arhiivikoopia seisuga 26. juuli 2017. Andamani saarte turismilehekülg Andamani saarte Bo hõimu viimane liige suri Postimees, 5. veebruar 2010
Tõnu Lepik

Tõnu Lepik (sündinud 1. mail 1946 Tallinnas) on endine eesti kaugushüppaja. Lepiku México olümpiamängudel hüpatud 8.09 püsis Eesti rekordina 27 aastat, kuni Erki Nool selle ühe sentimeetriga ületas. Tema nimel on Eesti siserekord kaugushüppes tulemusega 8.05, millega ta võitis 1970. aasta Euroopa sisemeistrivõistlused. Méxicos 1968: 5. koht, 8.09 Montréalis 1976: 20. koht, 7.49 "Andmed Sports-reference.com andmebaasis". Originaali arhiivikoopia seisuga 29. detsember 2008. Vaadatud 15. jaanuaril 2017. Biograafia ESBL-is Tõnu Lepik veebisaidil Olympedia (inglise)